Datum: 21.6.2019

Spoštovani,

objavljamo odgovore na vprašanja gospodarskega/ih subjekta/ov za javno naročilo št. JPE-VOD-SP-167/19 – Strokovni nadzor pri projektu PPE-TOL, ki smo ga/jih prejeli preko Portala javnih naročil.

VPRAŠANJE:

Spoštovani,
pri podrobnejšem pregledu razpisne dokumentacije smo opazili neskladje oz. nejasnost, in sicer med poglavjem 1.20 točka g) in 4. odstavkom 4. člena Vzorca pogodbe (Priloga 5), oboje v povezavi z zahtevo iz poglavja 7.2.1.2. Storitve v času gradnje, natančneje 12. alinej tega poglavja.

Namreč v 12. alineji je navedeno, da izvajalčeve storitve obsegajo:
»Sodelovanje pri koordinaciji in izvajanju kontrole kvalitete (QC) pri izdelavi opreme in izvajanju storitev pri dobaviteljih in na gradbišču, skladno z izdelanimi in potrjenimi programi in planom zagotavljanja kakovosti (QA) ter ugotovljenimi odstopanji med izvedbo strokovnega nadzora na gradbišču;«

Iz navedenega je razvidno, da je predvideno izvajanje kontrole kvalitete (QC) tudi pri dobavitelju, ki se lahko nahaja v tujini. Poglavje 1.20 točka g) opredeljuje, da ponudbena cena vključuje vse stroške za osebje na območju Republike Slovenije. V 4.členu vzorca pogodbe se navaja, da pogodbena vrednost in pogodbene cene vključujejo vse stroške za osebje, a je izpuščeno »na območju Republike Slovenije«.

Zanima nas ali se stroški iz tujine (npr. na podlagi 12. alineje poglavja 7.2.1.2.) obračunavajo posebej po dejanskih stroških iz tujine (npr.: potnih stroški in nastanitve, urna postavka kadra, dnevnica za tujino, itd), v kolikor naročnik pričakuje, da morajo ti biti zajeti v ceno, naj izrecno specificira države izvajalcev in predvideno število QC storitev pri dobavitelju, da se te lahko vključi v ceno na enoto?

ODGOVOR:

Menimo, da neskladja ni. Ni predvideno, da bi izvajalec nadzora po gradbeni zakonodaji izvajal QC kontrole tudi pri dobavitelju.

12. alineja poglavja 7.2.1.2 pomeni sledeče:

Izvajala se bo kontrola kvalitete (QC) pri izdelavi opreme in izvajanju storitev pri dobaviteljih in tudi na gradbišču, skladno z izdelanimi in potrjenimi programi in planom zagotavljanja kakovosti (QA).

Izvajalec strokovnega nadzora mora v okviru svoje vloge in ugotovitev med izvedbo strokovnega nadzora na gradbišču sodelovati pri koordinacijah glede izvajanja kontrole kvalitete in zagotavljanja kakovosti ter v okviru svoje vloge na gradbišču izvajati kontrolo kvalitete in zagotavljanje kakovosti.

Kot je zapisano v pogodbi, mora pogodbena cena vključevati vse stroške, potrebne za izpolnitev vseh pogodbenih obveznosti.

Glede na to, da izvajalec strokovnega nadzora izvaja nadzor po gradbeni zakonodaji večinoma na gradbišču, v redkih primerih izven gradbišča, je to po vsebini dela omejeno na območje Republike Slovenije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila